19. ΒΑΣΙΛΙΚΟΝ ΔΙΑΤΑΓΜΑ της 15/16 Μαρτ. 1945 Περί του τρόπου της συστάσεως Επιτροπής δια τον καθορισμόν των αλεστικών εξόδων των κυλινδρομύλων. Έχοντες υπ' όψει το άρθρ.2 παραγρ.1 του Α.Ν.395/36 "περί ρυθμίσεως των ζητημάτων αλεύρων και άρτου" προτάσει του Ημετέρου επί του Εφοδιασμού Υπουργού και παρελθούσης απράκτου της δια του υπ' αριθ. 6680/5.3.1945 εγγράφου του Υπουργείου Εφοδιασμού ταχθείσης τριημέρου προθεσμίας προς το Συμβούλιον της Επικρατείας προς γνωμοδότησιν, απεφασίσαμεν και διατάσσομεν: Άρθρ.1.-1.Επιτρέπεται εις τον Υπουργόν του Εφοδιασμού, όπως συνιστά εκάστοτε δι' αποφάσεώς του Επιτροπήν Εμπειρογνωμόνων δια την μελέτην και υποβολήν αυτώ γνωμοδοτήσεως προς καθορισμόν, συμφώνως τω άρθρ.2 του Α.Ν.395/36 των αλεστικών εξόδων των κυλινδρομύλων. 2.Δια της αυτής αποφάσεως θα καθορίζωνται επίσης και τα θέματα εφ' ων θα γνωμοδοτή η Επιτροπή κατά τα εν παραγρ.2 του άρθρ.2 του Α.Ν.395/36 οριζόμενα. Εις τον επί του Εφοδιασμού Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 